Diari Oficial de la Generalitat Valenciana


Sumari del DOGV 8956, del 19-11-2020 (2020/9591)

ACORD de 6 de novembre de 2020, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Manuel Luna Moreno i María Luisa Estarlich Romero.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9591


Data del document
:   06-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 de novembre de 2020, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Manuel Luna Moreno i María Luisa Estarlich Romero. [2020/9591]  
Núm. d'expedient: EIP 446/2017  
Causant: Manuel Luna Moreno i María Luisa Estarlich Romero. DNI: \*\*\*2568\*\* i \*\*\*9499\*\*, respectivament.  
Lloc i data de la defunció: València, 14 d'agost de 2012 i 26 de març de 2012, respectivament.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant denúncia de la Comunitat de Propietaris situada al Carrer Sollana, núm. 18 de València, de la defunció de Manuel Luna Moreno i María Luisa Estarlich Romero, els dies 14 d'agost de 2012 i 26 de març de 2012, respectivament.  
De les actuacions prèvies resulta que els causants van fer testament. No obstant això, els hereus presenten les corresponents escriptures de renúncia. Al no constar l'existència d'altres hereus testamentaris ni legítims, procedeix iniciar el procediment administratiu dirigit a efectuar la declaració de la Generalitat com a hereua abintestat.  
  
  
Fonaments de dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de Patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de Patrimoni de les Administracions Públiques, procedeix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències que m'atribueix la normativa aplicable, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acord:  
  
Primer  
Incoar el procediment de declaració de la Generalitat com a hereua abintestat de Manuel Luna Moreno i María Luisa Estarlich Romero, conforme al que es preveu en l'article 43 de la Llei 14/2003, de 10 d'abril, de Patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de Patrimoni de les Administracions Públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puga obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta Conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 6 de novembre de 2020.- La directora general del Sector Públic i Patrimoni: Isabel Castelló García.